《族兄才卿下第后赴宜禄酒官以诗寄之》
金朝·萧贡

久期老距擅文埸，命压人头可得忙。两脚尘泥官业晚，十年灯火夜窗凉。

霜添老叶山梨紫，雨浥寒花野菊香。南北相望无百里，几时尊酒涴离肠。

作者简介：（?—1223）金京兆咸阳人，字真卿。世宗大定二十二年进士。补尚书省令史，执政以为能。累除翰林修撰，论时政五弊，言路四难，词意切至。历国子祭酒，兼太常少卿，与陈大任刊修《辽史》。官至户部尚书。好学，读书至老不倦。有《注史记》。